b'\n_START_ARTICLE_\nTimo Rotonen\n_START_PARAGRAPH_\nTimo Tapani Rotonen (s. 16. hein\xc3\xa4kuuta 1959 Pudasj\xc3\xa4rvi) on suomalainen upseeri ja kenraaliluutnantti. H\xc3\xa4n on toiminut Puolustusvoimien sotatalousp\xc3\xa4\xc3\xa4llikk\xc3\xb6n\xc3\xa4 P\xc3\xa4\xc3\xa4esikunnassa vuoden 2018 alusta. Sit\xc3\xa4 ennen h\xc3\xa4n toimi Puolustusvoimien logistiikkalaitoksen ensimm\xc3\xa4isen\xc3\xa4 johtajana 2015\xe2\x80\x932017. Sit\xc3\xa4 edelt\xc3\xa4viss\xc3\xa4 teht\xc3\xa4viss\xc3\xa4 h\xc3\xa4n on palvellut logistiikkap\xc3\xa4\xc3\xa4llikk\xc3\xb6n\xc3\xa4 P\xc3\xa4\xc3\xa4esikunnassa, huoltop\xc3\xa4\xc3\xa4llikk\xc3\xb6n\xc3\xa4 Maavoimien esikunnassa, esikuntap\xc3\xa4\xc3\xa4llikk\xc3\xb6n\xc3\xa4 Puolustusvoimien/Maavoimien materiaalilaitoksen esikunnassa, komentajana Helsingin Ilmatorjuntarykmentiss\xc3\xa4, Oriveden asevarikon p\xc3\xa4\xc3\xa4llikk\xc3\xb6n\xc3\xa4, vanhempana osastoupseerina Helsingin ilmatorjuntarykmentiss\xc3\xa4, osastop\xc3\xa4\xc3\xa4llikk\xc3\xb6n\xc3\xa4 Ilmatorjuntakoulussa ja patterinp\xc3\xa4\xc3\xa4llikk\xc3\xb6n\xc3\xa4 Oulun Ilmatorjuntapatteristossa._NEWLINE_Rotosella on kokemusta YK:n rauhanturvateht\xc3\xa4viss\xc3\xa4 (UNPREDEP) entisess\xc3\xa4 Jugoslavian tasavallassa Makedoniassa, jossa h\xc3\xa4n toimi Pohjoismaiden yhteisess\xc3\xa4 pataljoonassa (NORDBAT) pataljoonaupseerina sek\xc3\xa4 apulaiskomentajajana (UNTSO) L\xc3\xa4hi-id\xc3\xa4ss\xc3\xa4._NEWLINE_Rotonen valmistui Sotakorkeakoulusta vuonna 1991. H\xc3\xa4n on opiskellut Italiassa NATO Defense Collegessa ja Yhdysvalloissa Naval Postgraduate Schoolissa. Rotonen ylennettiin prikaatikenraaliksi vuonna 2012, kenraalimajuriksi vuonna 2014 ja kenraaliluutnantiksi 2018.'